**PRENTSA-OHARRA**

**EZKERRALDEKO ETA MEATZALDEKO 16 ENPRESA TXIKIK ETA ERTAINEK AUKERA IZAN DUTE BERRIKUNTZAK LEHIARAKO DITUEN ABANTAILEN BERRI JAKITEKO HURBILEKO BESTE ETE BATZUEN ESKUTIK**

* **Zonaldeko enpresa txiki eta ertainei berrikuntza-zerbitzuen berri emateko jardunaldia izan da gaur goizean Santurtziko Arrantzale Kofradian, Santurtziko Udalak eta Innobasquek, Berrikuntzaren Euskal Agentziak, antolatuta**
* **Bertaratutakoek inguruko hiru enpresa txiki eta ertainen esperientzia berritzaileak ezagutu dituzte, sektore desberdinetakoak; zehazki, Santurtziko kooperatiba Ikulia Burdin, desgaitasuna duten pertsonak laneratzeko enpresa industrialarena; Grupo Toro & Bezaola, Santurtzitik itsas eta portuko zerbitzuak ematen dituena; eta Bilbao Truck (Vulcanizados Retuerto), Bilboko portuan dagoena, ibilgailu industrialen konponketan eta salmentan espezializatua.**
* **Innobasquek tokiko eragile eta administrazio publikoen laguntzarekin ETEentzako antolatzen dituen jardunaldien helburua da Euskadiko enpresa txiki eta ertainei beren berrikuntza sustatzeko eskura dituzten zerbitzuak eta baliabideak hurbiltzea. Urtean zehar, ekimenak 13 saio antolatu ditu hiru euskal probintzietan**

**Santurtzi, 2024ko azaroaren 14a.** Ezkerraldeko eta Meatzaldeko 16 ETEtako 37 lagun bildu dira gaur Santurtziko Udalak eta Innobasquek, Berrikuntzaren Euskal Agentziak, antolatutako jardunaldian.

Santurtziko Arrantzale Kofradian egin da topaketa, Bizkaiko Foru Aldundiak eta Beaz-ek bultzatzen duten ‘Bizkaia Orekan Sakonduz’ ekimenaren testuinguruan. Lurraldearen lehiakortasuna indartzea da ekimen horren helburua. Meatzaldeko Behargintza eta Uniport Bilbao ere lankide izan dira jardunaldiaren antolaketan.

Innobasquek tokiko eragileekin, administrazio publikoekin eta ekonomia sustatzeko udal- eta eskualde-zerbitzuak elkarlanean antolatutako jardunaldi hauen helburua da Euskadiko enpresa txiki eta ertainei azaltzea zer baliabide eta zerbitzu dituzten eskura soluzio berritzaileak txertatzeko eta, horien bidez, lehiakorragoak izateko. Urtean zehar, ekimen horri loturiko 12 saio izan dira hiru euskal probintzietan, eta lurraldeko ETE-en artean berrikuntza-estrategiak ezartzea sustatu da horien bidez.

Azaroaren 22an, ostiralez, ETE-ei zuzendutako beste jardunaldi bat izango da Durangon, Metalurgia Ikerketa Zentroan. Eskualdeko ETE-entzat zabalik da ekitaldi horretarako izena emateko epea (doan da), [esteka](https://www.innobasque.eus/agenda/jornada-para-pymes-en-durango-innovacion-como-factor-clave-de-competitividad/) honen bidez.

**Hurbileko enpresen kasu praktikoak, berrikuntza inspiratzeko**

Arrantzale Kofradiako jardunaldian, ongietorriaren ondoren, ETE-ek beren enpresetan soluzio berritzaileak ezartzeko zer baliabide eta zerbitzu dituzten azaldu dute zenbait eragilek.

Santurtziko alkate Karmele Tubillak eta Bizkaiko Foru Aldundiko Lurralde Lehiakortasuneko zuzendari nagusi Cristina Mugicak irekiera-hitzak egin ondoren, hainbat irtenbide azaldu dira, honako hauen eskutik: Miren Salazar, Beazko Lurralde Lehiakortasuneko koordinatzailea; Josemi Medrano, Santurtziko Udaleko Ekonomia Sustapeneko arduraduna; eta Luis Manero, Berrikuntzaren Euskal Agentziako, Innobasque, Enpresa Txiki eta Ertainetako Berrikuntzako zuzendaria.

Ondoren, ingurune hurbileko hiru ETEtako ordezkariek beren esperientzia azaldu dute: zer onura lortu dituzten produktu eta prozesuetan soluzio berritzaileak ezarrita, eta zer zailtasun gainditu behar izan dituzten berrikuntza-prozesu horretan.

Lehenik eta behin, Gorka Gonzálezek hartu du hitza, Ikualia Burdin kooperatibako bazkideak. Industria sektoreko eta izaera sozialeko enpresa txiki honentzat, berrikuntza "desgaitasuna duten pertsonen aldeko apustua egitea, bizi-kalitate hobea izan dezaten. Kooperatiba txiki bat gara, desgaitasuna duten pertsonez osatua, eta ondo dakigu zer-nolako zailtasunak dakartzaten gizarteratzeko ", azaldu du. Ahalegin horretan "konturatu ginen ez geundela bakarrik. Laguntza aurkitu dugu Enkarlan eta Santurtzilan, eta orain agente berriak ari gara aurkitzen. Bere eskutik hazi nahi dugu ", adierazi du.

Ondoren, Patricia Betolazak, Toro & Betolaza Taldeko SGI, Berrikuntza eta Jasangarritasuneko zuzendariak, azaldu du berrikuntza oso lagungarri izan dutela itsasoko eta portuko zerbitzuak ematen dituen talde honen garapenean. "Berrikuntza, batzuetan, bezeroen beharrak entzutea eta horiei erantzuteko modua bilatzea bezain erraza da, askotan beste sektore batzuetan frogatutako teknologia eta soluzioei erreparatuz", azaldu du. Berrikuntzaren bidean, erakundeen eta eragileen laguntzak "garrantzitsuak" dira, baina Betolazak "laguntza bilatu aurretik zer egin nahi den jakitea" gomendatzen du, "ez baitu beti finantzarioa izan behar". Ildo horretan, Grupo Toro & Betolazak HAZINNOVArekin izandako esperientzia kontatu du. Programa hori SPRIk eta Berrikuntzaren Euskal Agentziak kudeatzen dute, eta 50 aholkularitza ordu eskaintzen ditu doan. "HAZINNOVAk eman zizkigun logistikako adituei esker, gure bezeroetako baten eskari oso espezifiko bat konpondu genuen", azaldu du.

Azkenik, David Fernándezek, Bilbao Truck (Retuerto Bulkanizatuak) enpresako negozio-garapenaren arduradunak, hauxe azpimarratu du: "berrikuntza ez da abantaila bat, hazten jarraitzearen edo atzean geratzearen arteko aldea da. Nahitaezko betebeharra da ". Berrikuntza Bilbao Trucken bilakaeraren atzean dago. Truckek 1986an eman zituen lehen urratsak, kamioien neumatikoak konpondu eta ordezteko tailer gisa. Gaur egun arte, mota guztietako zerbitzuak ematen dizkie ibilgailu industrialei, baita elektrikoei eta hidrogenozkoei ere.

Enpresak lau zutabetan oinarritu du bere berrikuntza: "bezeroarekiko egokitzapena, digitalizazioa, jasangarritasuna eta posizionamendua". Ardatz horiek behin eta berriz erabili dira ETEen berrikuntzarako laguntza-programa eta zerbitzuetan.

**Informazio gehiago**

**Olalla Alonso**

T. 652728014 / oalonso@innobasque.eus

**Ana Larizgoitia**

Tel. 656 788 328 / alarizgoitia@innobasque.eus